
Ajax,  Vs.  167  sq. 

^aXK  ots  yctQ  drj  to  oov  h(x(.i    dnedoav, 
Ticczayovoiv,  are  mtjvwv  aykXat 
jneyav  aiyvntdv  vnodeioavzeg 
ta%    av\  i!-aiopvr>g  ei  ov  cpaveiijg, 
oty])  nzr^etav  acptovot. 

In  vs.  169.  genuinam  Scripturam  a  librariis  turbatam 
esse  praeter  sensum  docet  metri  ratio. 

Vulgo  puncto  post  vnodeioavzeg  distiuguitur.  Quod 
auctore  Dawesio  (in  Miscellaneis  criticis  p.  224)  Brunckius 
in  finem  versus  prioris  trausposuit  et  <f  post  aiyvntov  in- 
seruit. 

Reliqui  interpretes  eum  secuti  sunt  fere  omnes.  Tol- 
litur  hac  ratione  sane  doctrinae  metricae  offensio;  tamen 
haec  conjectura  non  omnibus  partibus  tam  absoluta  vide- 
tur,  ut  Brunckio  assentiri  queam ,  cum  dicat,  ita  nec  in 
sententia  nec  in  verbis  quidquam  inesse,  quod  yel  tironi 
remoram  objicere  possit.  Hermannus  locum  Dawesii  ratione 
restitutum  sic  interpretatur:  ^,Te  remoto  perstrepunt,  avium 
ritu;    magnum  vero    vulturem   metuentes,    si    tu    appareas, 


statim  taciti  latebras  quaerant."  Addit  deinde  haec:  „Quasi 
de  avibus  dicturus,  fxeyav  aiyvmcv  vnodeioavteg ,  statim 
transfert  metaphoram  ad  Ajacem  et  ad  Graecos."  In  qua 
interpretatione  aliquid  duri  inesse  neminem  fugiet,  qui  lo- 
cum  vel  obiter  perlegerit.  Magnum  illum  vulturem  Ajacem 
esse  non  satis  liquet,  quia  comparatio  altius  repetita  est 
audaciusque  ad  Ajacem  transfertur,  quam  quae  facile  in- 
telligi  possit.  Quamobrem  hoc  loco  neque  particula  cug, 
licet  alias  frequentissime  omittatur,  carere  possumus,  neque 
vocula  oe.  Quam  desiderari  jam  Toupius  sensit,  qui  (in 
Suid.  T.  III.  p.  22)  probante  Porsono  (Append.  ad  Suid. 
p.  465)  aiyvmov  a  legi  vult,  vetere  observata  distinctione. 
Idem  pronomen  inserit  Erfurdtius,  qui  tamen  in  v.  ayekai 
incidit,  et  ote  yaq  —  ayekai  recte  parenthesi  comprehendit. 
Particulam  aig  non  facile  deesse,  Hermannus  videtur  sen- 
sisse,  cum  dicat  assentiente  Wundero,  magnam  in  ea  re  vim 
inesse,  quod  Ajax  non  comparetur  cum  magno  vulture,  sed 
ipse  magnus  vultur  appelletur.  Nempe  eo  ipso  palam  facit, 
se  aliquantulum  ,  atque  mea  quidem  sententia  haud  imme- 
rito,  in  omissione  particulae  wg  haesitasse. 

Quibus  omnibus  bene  perpensis  suspicor  sic  esse  scri- 
bendum : 

ak£  —  ore  yaQ  dr)  ro  ocv  o^(a.   anedoav, 
natayovoiv  axe  nTrjVtuv  ayekai  — 
ixeyav  alyvmbv  o   wg  deioavteg 
%a%    av  i^aicpvrjg,  el  ov  cpaveir^g 
oiyfi  nxrfeeiav  acptovoi. 

llla  cie  yaQ  —  ayelat  Erfurdtii  exemplo  parenthesi 
comprehendo ,  ita  ut  alla  cum  y.eyav  aiyvmcv  xzl.  sit  jun- 
gendum  sententiaque  tali  fere  ratione  procedat:  „Sed  — 
te    enim    remoto    avium   ritu   perstrepunt  —  metuentes   te 


sicut  magnum  vulturem,  si  tu  appareas,  statim  obmutescen- 
tes  latebras  quaerant." 

Ita  omnia  optime  se  habere  imprimisque  Graecorum 
poetarum  usui  accomodata  esse  non  est  quod  copiosius  ex- 
ponam  *). 


*)  Audacius  Schneidewinus  auctore  Dobreeio  et  probante  Nauckio  par- 
ticipium  vnoSeiaavrtq  glossam  sapere  ac  propterea  delendum  esse 
censet.  Contendit  enim,  aves  cum  vulturem  aspiciant ,  minime  ob- 
mutescere  ,  sed  contra  anxie  conclamare  ,  atque  cum  vultur  avola- 
verit,  laete  strepere  (naraytiv).  At  aves  licet  appropinquante  vulture 
anxios  edant  sonos,  tamen  cum  propius  adest,  prorsus  obmutescunt 
(Cf.  Lobeckium  ad  h.  1.). 


II. 

Ajax,  Vs.  404  sq. 

/Zot  juoXa)v  f-ttvw ; 
si  %a  jLtsv  cpd-iv8i ,  cpiXot , 
Tolgd*  6/iiov  nzXag, 
ftwQatg  <P  ayQatg  TtQogxtiftt&a, 
nag  de  otQazog  dinaXiog  av  fts 
XtiQi  cpovsvot. 

Non  defuere  qui  ex  his  versibus  quamvis  metro  re- 
pugnantibus  sensum  qualemcunque  extorquere  conarentur  *). 
Sed  de  variis  ejusmodi  conatibus  non  babeo  quod  dicam, 
cum  omnes  et  verbis  et  metro  vim  inferant.  Recte  enim 
Wunderus  ait,  haec  ita  corrupta  esse,  ut,  quid  fere  dictum 
a  poeta  fuerit,  vix  conjectura  divinari  possit. 

Id  tamen  constat,  verba  id  /.tev  cp&ivet  ad  irritam  vin 
dictam  referenda  esse.  Armis  enim  ab  Atridis  Ulyssi  ad- 
judicatis   Ajaci    nihil  magis    cordi  erat,    quam  quomodo  in- 


*)  Weisroannus  fProgr.  Fuld.  1852)  sic  interpretatur :  „Wenn  dies 
(mein  Racheplan)  zu  Grunde  geht  durch  das,  was  da  bei  mir  in 
meiner  Nahe  ist  (die  Opfer  des  Wahnsinns),  und  ich  mit  der 
Schmach  eines  wahnwitzigen  Fanges  behaftet  bin."  Quae  tam 
obscure  dicta  videntur,  ut  pudore ,  quo  Ajax:  propter  insanam  ovium 
caedem  affectus  est ,  vix  excusari  possint. 


juriam  ab  Atridis  sibi  illatam  ulcisceretur.  Eum  nunc  quo- 
que  vehementissimo  ulciscendi  desiderio  agi  ostendunt  vss. 
389  —  391,  quibus  ait,  se  vel  morte  banc  vindictam  redi- 
mere  velle.  Unde  patet,  verba  illa  ta  fxev  ita  nude  posita 
ad  nihil  aliud  apte  referri. 

Minime  igiturplacet  Scholiastae  sententia,  qui  scribit: 
r\yovv  r  if.tr)  evzvxia  (pfreiQEvai, 

Eandem  ob  causam  improbandae  videntur  conjecturae 
inter  se  simillimae:  Lobeckii  zioig  (f  bfxov  nelag,  Dindorfii 
tioig  6*  6fAOv  nekei,  Schneidewini  (in  ed.  2.)  tioig  <f  6ftov  fj 
hXoi.  Schneidewinus  ita  vertit :  „Wohin  soll  ich  mich  wen- 
den,  wenn  alle  denkbare  Rettung  dahin  ist,  Rache  aber  mir 
auf  der  Ferse  folgen  wird  und  ich  wahnwitzigem  Fang  ob- 
liege,  das  ganze  Heer  aber  mich  wird  todten  wollen?"  In 
quibus  primum  quidem  ra  ftev  perperam  vertitur  „alle  denk- 
bare  Rettung,"  deinde  vero ,  ne  quid  de  audacia  mutationis 
dicam ,  illa  „  Rache  aber  mir  auf  der  Ferse  folgen  wird "  et 
illa  „das  ganze  Heer  aber  mich  wird  todten  wollen,"  licet 
procul  dubio  eandem  fere  vim  habeant,  interpositis  illis  „  und 
ich  wahnwitzigem  Fang  obliege"  mira  ratione  separantur. 

Non  magis  probare  possum  conjecturam  Thierschii,  qui 
sic  scribit: 

Tolgd^  ofiov  yeXwg 
/nioQaig  y   ayoaig  nQOxeifie&a. 

Male  enim  %a  ftev  intelligi  vult  de  honore  Ajaci  ar- 
morum  judicio  erepto.  Neque  satis  liquet,  quid  sibi  velit 
particula  ye. 

Ahrensius,  qui  (Philol.  Goett.  VI,  7.  cf.  ibid.  IV,  462) 
proposuit  Tolg  ddfiov  nelag,  intelligit  ta  fiev  de  armis 
Aehillis,  quae,  nisi  iniquo  Atridarum  judicio  Ulyssi  adju- 
dicatae    essent,    Ajax    toig    dofiov  nelag   =  tolg    eyymaict 


yevovg  apportasset.  Tovg  So/twv  nekag  Jovem  et  Telamo- 
nem  censet  esse.  At  ita  si  poeta  sensisset,  profecto  accu- 
ratius  sententiam  suam  declarasset. 

Idem  valet  de  Nauckii  emendatione: 

ei  (f$ivu ,  (filoi ,  66f,tov  xleog  ' 
/uajQctig  <T  ayoatg  nQogxeifieS-a  ' 
nag  de  ozQazcg  x%%. 

Quam  nec  elegantia  nec  gravitate  magnopere  commen- 
clari  senties.  Durius  enim  sententiam  in  tres  partes  quasi 
dissecat. 

Speciosa  Hermanni  (ed.  4.)  conjectura 

el  %d /uev  op&lrei ,  cpiloi , 

%olgd*,  ol  dfiov  [.uoQatg  ayQaig  n Q0xeif,teva  xtX. 
propterea  uti  non  possumus,  quia  in  priore  versu  lacunam 
reliquit.  Dicit  enim  vir  sagacissimus,  neXag  ab  interprete 
ad  Sftov  adscriptum  esse,  quo  in  textum  recepto  excidisse 
trisyllabum  vocabulum  vel  ante  /nev,  ut  fieyio%a,  vel  ante 
cp&ivei. 

Wolffius  denique ,  vir  alioquin  sobrii  judicii ,  sic  locum 
nostrum  restitui  putat: 

Tiol  jitoXtov  /ievw, 
el  %d  /itev  cp&iveL,  cpftivet,  yiXoL, 
zolg  (f  6/uov   nelag 
/LtwQaig  ayQaig  nQogxeified-a ; 
ndg  de  o%Qa%6g  dinalzog  av  /,te  %eioi  cpovevoL. 

Interpretatur  %d  ftev  „die  Ehre,"  atque  %olg  de,  quod 
vertit  „der  Schande"  pendere  vult  a  v.  neXag.  Cujus  ra- 
tionem  propterea  potissimum  improbo,  quod,  si  ita  scribi- 
mus,  postrema  illa  nag  de  o%Qa%6g  x%e.,  quae  sine  dubio 
cum  universa  sententia  arctissime  cohaerent,  interrogationis 

signo  interposito  ab  ea  omnino  separantur.  Deinde  vero 
conjunctio  dftov  nelag  ferri  nequit.  Nihil  enim  ad  hunc 
usum  illustrandum  faciunt  neque  illa,  quae  leguntur  Philoct. 
1223.    ovv  onovdfj  Ta%vg,    neque  locus  Euripidis  Hel.  530. 

ev  cpaei ^tovta  cpeyyog  eigoQav.     Quae  si  quis  paullo 

attentius  examinaverit ,  ab  hujus  loci  ratione  aliena  esse 
intelliget.  Nam  priora  ovv  onovdfj  ja%vg  omnino  non  idem 
significant,  cum  onovdfj  de  ardore,  ta%vg  vero  de  celeritate 
dicatur;  ab  Euripide  autem  1.  1.  duae  rationes,  qua  homines 
luce  fruuntur,  scilicet  quod  in  ea  vivunt  et  eam  aspiciunt, 
aptissima  oppositione  junguntur. 

Cum  igitur  alia  loco  nostro  medela  afferenda  sit,  equi- 
dem,  omnibus  recte  ponderatis,  quae  et  sententia  postulat 
et  metra  indicant*),  haud  scio  an  haec  poeta  scripserit: 

Tiol  iig  ovv  cpvyrj; 

nol  ftoltov  ftevto, 
ei  %a  ftev  cpSiv et,  cp&  ivei,  cpiXoi , 
ratgd^  kfioi  neXag 
fttoQatg  ayQaig  nQOgxei  ft  e  v  to  , 
nag  6e  otQatcg  SinaXxog  av  fte 
XSiqI  cpovevoi; 

,,Quo  quis  ergo  fugiat?  Ubi  manebo,  si  et  vindicta 
{ta  fiev)  perit,  perit  mihi  his,  quae  prope  adsunt,  insanis 
capturis  incumbenti,  et  omnis  me  exercitus  armis  poterit 
occidere." 

Post  v.  ftevto  cum  plerisque  recentioribus  interpretibus 


*)  In  antistropha  vulgatam  sequor  scripturam ,  nisi  quod  vs.  424.  pro 
Tqoicc  duce  Hermanno  (qui  tamen  in  quarta  editione  Tqoicx  scripsit) 
lego   Tqma      Deinde  V6.   422    pro  Z&qho  /utya  scribo  i&Quo  juey. 

commate  distinxi,  interrogationis  signo,  uti  par  est,  in  fine 
totius  periodi  i.  e.  post  v.  cpovevoi  collocato.  V.  <p&ivei  bis 
posui  auctore  Ahrensio  (1.  s.  L).  Quod  eo  facilius  fieri  po- 
test,  cum  talis  geminatio  et  in  hoc  ipso  cantico  ter  occurrat 
(vs.  396.  eleod^,  eleoSe.  —  Vs.  414.  nolvv,  nolvv  /ue. — Vs. 
416.  ovx  ett  fi,  ovx  li\),  et  El.  vs.  1414  ipsum  verbum  q>d-i- 
vu  simillima  ratione  iteretur.  Quo  loco  Chorus  deplorans 
miserrimam  Clytemnaestrae  necem  a  filio  illatam  haec  dicit: 

w  noXig ,   w  yevea  zakaiva  ■  vvv  ae 
fiioiQa  xa&rjfxeqia  <p&ivei,  (p&ivei. 

Ibi  etiam  in  nonnullis  libris  alterum  (p&ivei  deest; 
idem  nostro  quoque  loco  casu  quodam  excidere  potuisse  non 
est  quod  copiosius  persequar.  Caeterum  geminatione  optime 
exprimitur,   Ajacem  omnem  spem  perdidisse. 

Pro  rolgd^  una  litera  mutata  scribo  ralgd*  ad  /uwQaig 
ayQaig  pertinens.  Duabus  aliis  lenissimis  mutationibus,  quas 
proponere  ausus  sum,  scilicet  quod  pro  OMO  Y  lego  EMOI 
et  TVQogxeifievw  pro  noogxeifie&a,  primum  id  efficitur,  ut  in- 
to.lerabile  istud  bftov  nelag  tollatur;  deinde  impeditur,  quo- 
minus  Ajax  duobus  continuis  versiculis  de  se  loquens  altero 
plurali  (iiQogxeifie&a) ,  altero  singulari  forma  (^s)  utatur; 
denique  autem  illis  ralg  <T  iftoi  rcelag  —  nQogxei^evo)  causa 
affertur,  ob  quam  Ajax  omnem  vindictae  spem  perdidit. 

III. 

Ajax,  Vss.  554— 556. 

iv  np  (pQOvetv  yaQ  /n?]Sev  rjdiotog  ftiog' 
%6  firj  cpQOvetv  yaQ  hccqt    avwdvvov  xaxov, 
ewg  %6  %aiQeiv  xdl  %6  Ivnelo&ai    iia&tjg. 

Ajax  postquam  ad  sanam  mentem  rediit ,  sortem 
suam  infelicissimam  conquestus ,  coram  arcessito  puero  in- 
fanti  puerilem  aetatem  praedicat  jucundissimam  et  dulcis- 
simam,  quod,  quamdiu  animus  a  malorum  cogitatione 
alienus  sit,  tam  diu  mala  et  dolores  quasi  absint. 

Versum555.  exhibent  libri  manuscripti  omnes  et  scho- 
lia  antiquissima,  bis  eum  citat  Suidas  (in  vv.  xaQta  et 
tylovv),  semel  Eustathius  de  Ism.  et  Ismenia.  p.  52.  Prae- 
terea  eum  commemorat  Tzetzes  Chiliad.  VI ,  69.  Solus 
Stobaeus,  qui  Serm.  LXXVIII,  9  vss.  550—555  laudat,  eum 
omisit. 

Nihilo  secius  omnes  fere  interpretes  inde  a  Valckena- 
rio  hunc  versum  ut  subditicium,  sive  ex  alia  quadam  fabula 
insertum,  quae  erat  sententia  Valckenarii  ad  Hippolyt.  247 
et  Porsoni  ad  Med.  140,  sive  undecunque  ab  interprete 
quodam  illatum ,  tum  ejecerunt,  tumuncis  incluserunt.  Her- 
mannus  etWunderus  eum  prius  servaverunt,  postea  vero  ab 
hoc  loco  alienum  judicarunt.  Wolffius,  quamquam  versum 
in  textu  servat,  tamen  id  dubitanter  videtur  fecisse. 

Qui  tot  tantorumque  virorum  consensus  licet  magno- 
pere  me  angat  et  incertum  reddat,  tamen  facere  non  possum, 
quin  argumentis  ab  Hermanno  in  editionibus  superioribus 
allatis  confidam  versumque  nostrum  hoc  loco  servandum 
esse  existimem. 

Nam  profecto  testes,  qui  versum  istum  exhibent,  plures 
sunt,  quam  quibus  nisi  rationibus  omnino  idoneis  munitus 
facile  quisquam  repugnet.  A  Stobaeo  autem  facillime  ne- 
gligi  poterat  versus,  tum  propter  similitudinem,  quae  interest 
inter  initia  vss.  554.  et  555.,  tum  quia  vs.  555.  omisso  nexus 
non  prorsus  destruitur. 

Quamvis  autem  versus  noster  non  omnino  necessarius 
sit,  tamen  in  universum  locum  tam  bene  quadrat,  ut  revera 
ad  ejus  sententiam  illustrandam  videatur  aliquid  afferre. 
Cum  enim  poeta  dicat,  ignorantes  agere  vitam  dulcissimam, 
facile  quisquam  mirari  possit,  ignorantiam  laudari,  cum 
tamen  sit  malum  *).  Quapropter  additur,  ignorantiam,  quam- 
vis  malum  sit,  innoxium  certe  esse  malum**).  Tantum  igitur 
abest,  ut  duobus  istis  versiculis  idem  dicatur,  utque  cum 
Bothio  alterutrum  superfluum  judicarc  debeamus,  ut  potius 
priori  secundus  aptum  adjiciat  interpretamentum. 

Repetitionem  verborum  in  his  iv  tw  cpQOvstv  prjdiv  et 
to  fuij  qpQovttv,  neminem  offendere  posse,  qui  meminerit  fre- 
quentissimas  esse  hujusmodi  repeliitiones,  Hermannus  recte 
observavit.  Repetitio  vero  particulae  yaQ  nihil  habet,  quod 
impediat,    quia  altero    yaq  additur  non    mera  epanorthosis , 


*)   inu  yeloioTccrov  Soy/ua,  cag  TijuiovTog  rrtv  acpqoowqv  (Suid.). 
**)  Ita  si  locum  intelligis ,  non  video ,  quomodo  Lobeckius  et   Nauckius 
contendere  possint,  v.  xaxdv  hoc  loco  perperam  adhiberi. 

ut  Lobeckius  putat,  sed  sententia  ad  confirmandam  priorem 
satis  idonea. 

Denique  concinnitas  orationis  quodammodo  videtur  fla- 
gitare,  ut  versus  servetur.  Ut  enim  rjdioiog  filog  respondet 
sequenti  %aiQ8iv ,  ita  avwdvvov  xaxov  videtur  respondere 
sequenti  Ximalo&ai. 

Caeterum  licet  quis  putet,  nostrum  versum  salva  sen- 
tentia  deesse  posse,  eum  propterea  tanquam  spurium  dam- 
nare  non  debet,  nisi  prius  eum  a  loco  nostro  omnino  abhor- 
rere  demonstraverit.  Nam  ea  delere,  quae  deesse  possunt, 
hariolari  est,  minime  vero  emendare. 


u 


IV. 

Ajax,  Vss.   570—571. 

alg  oquv  yhr/cai  yr^QO^ooxog  eloasl, 
f.d%Qig  ov  [xv%ovg  m%woc  %ov  xazw  &eov. 

Continuato  sermone  Ajax  chorum   et  Tecmessam  rogat, 
Ut  Teucrum,  tum  hostibus  venandis  occupatum  (cf.  vs.  564.), 
jubeant  Eurysacem  filium  in  domum   paternam  ducere,  ubi 
parentium  Telamonis  et  Eriboeae  senectuti ,  adjutor  fiat, 
ld%QtS  ov   fivxovg   xi%coGc  xov  xdzoj  &eov. 

Inest  in  hoc  versu  difficuitas,  sive  cum  libris  {is%QiS 
ov  legis,  sive  cum  Suida  (s.  v.  yrjQOTQOcpu)  et  fuv%6g)  mavis 
legere  fid%Qig  av.  „  Nam ,  "  ut  Hermanni  utar  verbis ,  „  in 
utraque  lectione  non  solum  anapaestus  ex  duabus  vocibus 
constans,  qui  alienus  est  ab  antiquiore  tragoedia,  offensio- 
nem,  habet  *),  sed  ne  (J.e%Qig  quidem  tutum  a  suspicione  vi- 
tii  est,  cum  id  non  alibi  apud  tragicos  reperiatur."  Quae 
tamen    difficultas    tollitur    felicissima   atque  certissima  Her- 


*)  „Anapaestum  Sophocles  etiam  in  prima  sede  trimetrorum  tanta  dili- 
gentia  vitavit,  ut  in  octo  vel  novein  millibus  senariorum  non  plus 
quam  triginta  duo  ejus  exempla  reperiantur ,  unum  in  Electra,  duo 
in  Oedipo  Coloneo,  tria  Ipraeter  hunc  nostrum)  in  Ajace,  quinque 
in  Oedipo  rege  ,  totidem  in  Trachiniis,  sedecim  in  Philocteta,  in 
Antigona  nullum."     Ita  Mcinekius  in  Anall.  Sophocl.  p.  286. 


15 


manni  conjectura  eo%  av.  Merito  hanc  praeclaram  emen- 
dationem  in  textum  receperunt  Lobeckius ,  Erfurdtius,  Schnei- 
dewinus,  Wolffius.  Facillime  enim  fisxQtS  ccv  pro  eot  av  in 
textum  irrepere  potuit,  cum  grammatici  haec  per  illa  ex- 
plicare  solerent.  Perperam  contra  Elmslejus,  adstipulantibus 
Dindorfio,  Wundero,  Meinekio  (Anall.  Sophocl.  1.  c),  totum 
versum ,  bis  a  Suida  citatum ,  pro  spurio  damnavit,  verba 
lyrjQOpooxos  slsaei  in  causa  fuisse  ratus ,  cur  aliquis  hoc 
accuratius  definiret,  scilicet  ne  ris  cxei  acciperetur  pro  „in 
saecula  saeculorum."  Non  vidit  vir  doctus ,  Ajacem  mori- 
bundum  facillime  de  futuro  parentum  obitu  cogitare  po- 
tuisse,  ideoque  istud  additamentum ,  licet  alio  rerum  statu 
facile  cuiquam  vanum,  inane,  paene  ridiculum  videri  possit, 
huic  nostro  loco  optime  convenire. 

V. 


Ajax,  Vs.  966  sq. 

i/ioi  TiixQog  Ts&vqxev  rj  xeivois  ylvxvg, 

CCVTli)    de    TSQTZVOS    XT£. 

Tecmessae  orationem,  in  qua  haec  verba  leguntur,  non- 
nulli  viri  docti  nuper  tanto  et  transponendi  et  delendi  furore 
persecuti  sunt,  ut,  si  omnibus  morem  gereres,  vix  quidquam 
restaret.  Equidem  libenter  relinquo  criticis  istis  tam  effre- 
natam  in  transmutandis  poetae  verbis  audaciam.  Wolffio 
assentiri  malo,  qui,  si  quae  in  universo  nexu  lmjus  pulcherri- 
mae  orationis  delicatiores  animos  offendant,  ea  excusari  vult 
vehementissima,  qua  Tecmessa  perturbatur,  animi  commotione. 
Sed  haec  hactenus. 

Ad  vs.  966.  adnotat  Scholiasta:  [xaXlov  i/noi  tuxqos 
%k&vrptev ,  jjneQ  ixeivois  yXvxvg.  Quem  secutus  Brunckius 
ita  vertit :  „  Mihi  acerbus  periit  magis  quam  illis  jucundus, 
ipsi  vero  sibi  lubens.  " 

Putant  igitur  et  Scholiasta  et  Brunckius  /naklov  adver- 
bium  esse  subaudiendum.  Ejusmodi  usum  a  Graecae  linguae 
indole  non  prorsus  abhorrere  non  pauca  docent  exempla: 

Hom.  II.  A,  117. 

{tovXo[.t    iyco  laov  doov  efifisvac,  rj  anoXko&ai. 

Eurip.  Andr.  351. 

TiooctQ  <T  av  £vvag  &vyccT€Qi   tfdixtjiievrjV 
ftovloi. av  £vQ£iv,    ?]    na&uv  a  *yw  liyw. 

Cf.  Hom.  II.  A,  318.  ^,  594.  Odyss.  M,  350.  Matth.  Gr. 
gr.  §.  455,  not.  8  et  §.  457,  not.  1. 

Optimae  tamen  aetatis  scriptores  hanc  licentiam  sibi 
non  concessere  nisi  post  ea  verba,  in  quibus  inest  quasi  notio 
comparativa,  velut  povXo/.iai ,  vixato ,  similia.  Cfr.  Bernh. 
Synt.  gr.  p.  437.  not.  86.  Nitzsch.  ad  Plat.  Jon.  p.  69. 
Merito  igitur  novissimi  interpretes  uno  ore  consentiunt 
Scholiastae-interpretationem  rejiciendam  esse.  Tamen  senten- 
tiae  eorum  de  versu  nostro  valde  discrepant.  Non  defuere 
enim  qui  alium  sensum  e  vulgari  lectione  eruere  vellent, 
fuerunt  etiam,  qui  versum  pro  corrupto  haberent  eumque 
conjectando  restituere  conarentur*). 

Alteri  rj  non  comparativum  sed  disjunctivum  esse  rati, 
momentum  sententiae  versari  in  copula  d£  contendunt,  lo- 
cumque  nostrum  alii  alia  ratione  vertunt.     E  quibus 

Nitzschius  (1. '].)  probante  Lobeckio  sic  interpretatur: 
„Mihi  acerba  sive  illis  dulcis  ejus  mors  acciderit,  ipsi  vero 
felix  fuit," 

Apitzius:  „  Sive  mihi  acerbus  sive  illis  dulcis,  sibi 
jucundus  periit.  " 

Scholefieldius  (ad  Dobr.  adv.  2,  44):  „Utcunque  vel 
mihi  acerba  vel  optabilis  istis,  certe  ipsi  jucunda  mors  fuit." 

At  ne  iis  assentiamur  primum  vetat  particula  de,  cui 
viri  isti   docti  vim  particulae  ye  falso  inculcant**).     Deinde 


*)  Mitto  eos,  qui  auclacitts  versum  tauquam  spurium  delendtim  essc  judicant. 
**)  Perperam  Hoffmannus  (Diar.   Gymnas.    Austr.    18f>4,   p.  541)    ut  hanc 
pravam  interpretationcm  adjuvaret,   avrtp  yt  conjecit. 

vero  inter  duo  illa  i/uol  mxoog  et  xeivoig  ylvxvg  non  talis 
interest  oppositio,  ut  se  vicissim  excludant.  Ajacis  enim 
mors  simul  et  Tecmessae  acerba  et  inimicis  dulcis  esse 
potest.  Particula  rj  autem  duae  res,  quae  simul  esse  possunt, 
disjungi  nequeunt. 

Neque  magis  placet  interpretatio  Thierschii,  qui  (Muench. 
Gel.  Anz.  1851,  p.  758)  ita  vertit:  „Mihi  tam  amarus  quam 
illis  jucundus  periit. "  Nam  talis  inauditus  particulae  rj  usus 
vereor  ut  exemplis  comprobari  possit, 

Cum  igitur  locus  talis,  qualis  traditur ,  apte  explicari 
non  possit,  haud  pauci  viri  docti  eum  corruptela  laborare 
censuere  variisque  modis  sanare  conati  sunt.  E  quibus 
Elmslejus  scripsit  el  xeivoig ,  jam  ab  Hermanno  et  Lobeckio 
jure  repudiatum.  Neuius,  verba  servans ,  sed  interrogationis 
signo  post  v    ykvxvg  distinguens,  infelicissime  proposuit: 

ijitol  TiiY.qog  Te&vrixev  rj  xeivoig  ylvxvg; 
avtio    de   Teonvog. 

Schneidewini  (Philol.  IV,  472)  conjectura  r\  xeivoig  i.  e.  „eadem 
ratione  qua,"  licet  loco  Eustathii  (ad  Od.  H,  205)  quodam- 
modo  defensa,  Hoffmanno  (1.  1.)  merito  languidi  aliquid  prae 
se  ferre  videtur.  Idem  valet  de  Martini  rj  xeivog,  Hartungii 
wg  xeivotg,  Meinekii  (Anall.  Sophocl.  p.  284)  xdxeivoig.  De 
quibus  singillatim  copiosius  disputare  supersedeo,  quia  omnes 
poetae  sententiam  non  bene  intellexisse  mihi  quidem  viden- 
tur.  Nam  propter  totius  orationis  consilium  Tecmessa  dicere 
nequit,  mortem  Ajacis  inimicis  dulcem  esse. 

Immo  id  demonstrare  studet ,  laetitiam  illorum  de  Aja- 
cis  obitu  vanam,  inanem,  stultam  esse.  Choro  Ulyssem 
Atridasque  summopere  gaudere  suspicanti  haecce  respondet: 
„Rideant  illi  et  gaudeant  hujus  viri  malis.  Fortasse  etsi 
vivum  minus  desiderarunt ,    mortuum   lugebunt  in  belli  dis- 

crimine.  Nam  stulti  boimm  tenentes  manibus,  non  ante 
id  animadvertunt,  quam  amiserint."  Pergit  deinde  vs.  969: 
„Quid,  quaeso,  habent  hi,  quod  illum  irrideant?"  et  vs. 
971 :  „Proinde  Ulysses  inanes  jaciat  contumelias."  Si  his 
interjicitur ,  Ajacis  obitum  Ulyssi  Atridisque  dulcem  esse, 
mira  profecto  oritur  in  Tecmessae  verbis  contradictio.  Quae 
cum  ita  sjnt,  equidem  puto  Sophoclem  sic  scripsisse: 

e^toi  mxqbg  xe&vrjxev  9  ov  xelvoig  ylvxvg, 
avtto  de  TeQTtvog. 

„Mihi  acerba  ejus  mors  est,  illis  non  dulcis,  ipsi  vero  ju- 
cunda." 

Hac  lenissima  mutatione  orationis  concinnitas  mirifice 
juvatur,  neque  puto  quidquam  inveniri  posse,  quo  nexus 
sententiarum  graviter  perturbetur.  In  eo  enim  nemo  jure 
offendere  potest,  quod  Tecmessa,  postquam  per  quinque  ver- 
sus  961 — 965  de  detrimento  Ulyssi  Atridisque  illato  dixit, 
subito  ad  se  ipsam  transit;  nam  illa  ifj.oi  mxQog  re&v^xev 
propterea  tantum  inseruntur,  ut  oppositione  audientium  animi 
attentiores  reddantur  ad  illa  ov  xeivoig  ylvxvg,  avzqi  de 
xeonvog.  Particula  ov  vero  cum  vi  aliqua  ante  xelvoig  po- 
sita  est,  sicut  vs.  970. 

&eoTg  Ted-vqxev  ovzog,  ov  xelvoiGLv ,  ov. 

Qui  versus  quasi  ad  exemplar  nostri  videtur  esse  for- 
matus. 

VI. 

Ajax,  Vs.  1004. 

w  dvo&eawv  bfifia  xat  ToXfirjg  ntxQog. 

Haec  tam  plana  tamque  facilia  videntur,  ut  vix  intel- 
ligas,  unde  de  recta  eorum  interpretatione  orta  sit  tanta 
inter  viros  doctos  discrepantia.  Est  autem  auctor  erroris 
Eustathius,  qui  p.  409,  45  (310,  42)  haec  exhibet:  Sto  xai 
^ooooxXrjg  iv  otL%w  evi  ovx  wxvrjos  dtnXorv  &eo&at  ovvTagewg, 
einwv ,  w  dvg&eaxov  bfifta  xai  ToXftrjg  ntxQag  *  e%wv  yao 
cpavat ,  w  6vg9eaT0v  bfifta  xai  Tolf.it]  ntxQa,  bfuwg  i^rjXXa^s 
Tr]v  cpQaoiv,  dta  to  xai  ovtw  xai  ovtw  dvvao&at  Xeyeo&at, 
otov,  w  dvg&eaTOv  xal  btpewg  xai  ToXftrjftaTog,  xai  naXiv,  w  dvg- 
deaTog  bxptg  xai  ToXftrjfta.  Contra  hanc  duram  interpreta- 
tionem  Eustathii,  qui  genitivos  toX  ftrtg  mxoag  a  particula 
w  pendere  vult,  jam  Brunckius  observavit,  genitivos  istos 
etiam  ab  bftfta  pendere  posse  idque  sibi  melius  videri. 

Postea  vero  Lobeckius ,  ut  Eustathii  sententiam  tuere- 
tur,  in  editione  priore  haecce  collegit  exempla:  Theocrit* 
XV.  v.  124 :  w  efievog,  w  %Qvo6g,  w  ix  Xevxw  iXeopavzog 
aleTw  —  ooeQOVTog.     Tryphiod.  v.  395: 

w  fiot  iftwv  d%ewv,  w  fiot  naTQwtov  aotv. 


Liban.  Declam.  T.  IV.  p.  1015.  w  xaXXovg  viewv,  w  nXoxa- 
fxwv  wQa,  w  noogwnov  %aQtTeg,  w  oteovwv  cptXTaTwv.  Ei 
adstipulati    sunt    Hermannus ,    Wunderus ,    Schneidewinus  - 

Nauckius.  At  Erfurdtius  Lobeckio  recte  objecit,  exempla 
ab  eo  congesta  omnia  non  y.ai ,  sed  in  utroque  membro  w 
habere.  Quamobrem  in  editione  altera  Lobeckius  novum 
adscripsit  exemplum;  Eurip.  Med.  496  sq.  cpev  de^td  %£/p, 
rg  av  nbVk!  ilaftftdvov ,    xal  ituvde  yovdxcov. 

Sed  neque  hoc  exemplum  admodum  probabile  videtur, 
nam,  ut  ipse  concedit,  ista  verba  Euripidea  deleto  post 
ika/ufiavov  commate  aliorsum  verti  possunt. 

Omnia  igitur  Lobeckii  exempla  in  nostrum  locum  mi- 
nime  quadrant  neque  quidquam  novi  demonstrant;  nam  par- 
ticulam  w  cum  genitivo  jungi  posse ,  res  tam  cognita  est,  ut 
vel  nullis  exemplis  allatis  ab  unoquoque  credatur.  Qua- 
propter  Trecesse  est,  ad  simpliciorem  Brunckii  interpreta- 
tionem  redeamus,  quae  sine  dubio  sola  verbis  accommodata 
est,  sola  et  grammaticae  legibus  et  usui  convenit. 

Genitivi  ToX/nr4g  mxoag  pro  adjectivo  positae  sunt,  ve- 
lut  mxQctol/.iov.  Quod  fieri  posse  vel  tironi  notum  est .*). 
Sed  etiam  in  eodem  substantivo  adjectivum  et  genitivum 
pro  adjectivo  positum  jungi  ostendunt  cum  alii  loci  non- 
nulli  **),  tum  hujus  fabulae  vss.  481 — 482: 

ovSeig  eoel  no&,  cog  vnofiXr,iov  Xcyov , 
AXag,  sle^ag,  akld  rfg  aavzov  cpQevog. 
Ubi    sine    ullo    dubio    ad  v.  Xbyov   pertinent  et  adjectivum 
vpofilrfiov  et  genitivi  zfg  aavtov  cpQevog. 


*)  Ejus  usus  sexcenta  exempla  invenies  apud  Matthiaeura  Gr.  gr.  §. 
316.  Equibus  depromere  juvat  Oed.  Tyr.  vs.  533  sq. ,  ubi  Oedi- 
pus  in  Creontem  hisce  invehitur: 

toooVcT  t/f^ 
ToXurj;  TTQo^tonor  y.rX. 
**)  V.   Krueger.  Gr.  gr.  §.   59,  2,  2. 

Contra  Brunckii  interpretationem  Hermannus  monet, 
per  xal  non,  quae  prorsus  diversorum  generum  sint,  sed 
cognata  tantum  jungi  posse.  At  majorem  differentiam  inter- 
esse  inter  dvg&zatov  b/u/ia  et  bjii/ia  t6k/ur>g  mxnag,  quam 
inter  u,  dvgdeatov  b/u/ua  et  w  tol/irjg  mxqag,  haud  facile  cui- 
quam  persuaserit.  In  utrisque  enim  mutatur  structura;  in 
illis  pro  adjectivo  ponitur  genitivus,  in  his  genitivus  pro 
accusativo.  Caeterum  verisimile  est,  Sophoclem,  si  tol/xrjg 
mxnag  a  particula  w  pendere  voluisset,   ita  scripsisse: 

w  dvgd-iatov  b/ifia,  w  tol/uqg  ruxnag. 
Quo  profecto  sermonis  vigorem  permultum  auxisset.  At  con- 
sulto  id  non  fecit,  sed  contra  tol/urjg  mxnag  cum  b/i/ia 
junxit,  quia  nimia  Ajacis  audacia  atque  temeritas  ex  tris- 
tissimo  illo  aspectu  tam  clare  elucebat,  ut  Teucer  eum  quasi 
oculis  cerneret. 

VII. 

Electra,   Vs.   743   sq. 

snsiTa  Xvcov  rtviav  aQLOTSQav 
xa/LinTOVTog  Xnnov    XavSavei  oxr^lrjv  axQav 
naioag. 

Hunc  locum,  ut  vulgo  legitur,  tolerari  non  posse, 
omnes  fere  uno  ore  contendunt  interpretes.  Rationem  di- 
cunt  esse  simplicissimam :  Describi  his  versibus  gyrum  dex- 
trum ,  cum  tamen  constet ,  nonnisi  sinistros  esse  factos  in 
certaminibus  illis;  non  potuisse  igitur  Orestem  sinistrorsum 
circumvecturum ,  sinistram  habenam  si  laxaret,  metam  rota 
illidere,  itaque  vitium  apertum  in  v.  Xvcov  delitescere.  Ad- 
clunt  iidem  interpretationem  Scholiastae,  qui  ad  Ivcov  ad- 
scripsit  %avvcov  dia  to  ov^tnenXe^ai ,  prorsus  nullam  esse, 
quia  tum  poeta  gravissimam  rem ,  scilicet  fatalem  illam  ha- 
benarum  implicationem  silentio  praeterire  non  potuisset. 
Plurimi  igitur  iique  novissimi  interpretes  locum  nostrum 
conjectando  sanandum  esse  judicant.  Qui  fere  omnes  eo 
consentiunt,  pro  v,  Ivcov  aliud  participium  esse  adhibendum, 
quod  contrarium  significet.  Proposuere  igitur*)  Froehlichius 
eneiTa  d*  elxcov,  Arndtius  sneiT  dvekxcov ,  Toepferus  sneira 
Tavvcov,  Wolffius  sneiT  Iqvxcov^),  Hartungus  snena  Teivcov, 
Bergkius  denique  dlevcov.     Vides,    quantopere  locus  multo- 


*)  Complusculas  has   conjecturas  diligentissime  collegit  Jahnius  ad  h-  1. 
**)  Cfr.  Berl.  Zeitschr.  f.  Gymn.  VII.,  p.  901. 

rum  ingenia  exercuerit.  In  quorum  conjecturis  refellendis 
non  est  quod .  multi  simus.  Toepferi  emendatio  jam  prop- 
terea  rejicienda  est,  quia  doctrinae  metricae  praecepta  of- 
fendit;  nam,  aut  ego  praeclare  fallor,  aut  enaiza  ravvtov  in 
trimetro  tragico  dici  nequit.  Reliquorum  conjecturae  ha- 
bent  aliquid,  quod  primo  quidem  obtutu  placet;  cum  autem 
eas  paullo  attentius  examinaveriis ,  intelliges,  omnes  com- 
muni  vitio  laborare.  Nam  participium  Ivtov,  sive  aliud  quod 
pro  eo  ponitur,  indicare  debet  causam,  qua  factum  est,  ut 
Orestes  improviso  metam  illiserit.  Qui  fatalis  casus  ei  pro- 
fecto  non  accidisset,  si  artis  vehendi  regulas  accurate  ob- 
servavisset.  Necesse  igitur  est,  illo  participio  declarari,  quo- 
modo  in  hanc  artem  peccaverit.  Tale  autem  peccatum  mi- 
nime  commisit,  si  sinistrum  gyrum  facturus  sinistram  ad- 
strinxit  habenam ;  immo  id  facere  debebat.  Peccavit ,  si  ni- 
mis  habenam  adstrinxit.  Quamobrem  in  omnibus  istis  emen- 
dationibus  desidero  Uav  sive  ayav,  putavique  Sophoclem-ita 
fortasse  scripsisse: 

klav  (T   bqvxcov    sive   klav   6e  tcLvwv. 

At  iiaec  propterea  non  piacebant,  quia  snena  non  bene 
deesse  potest.     Aliquantulo  probabilius  videbatur: 

6  71-S IX     %7lLO%(x)V. 

Nam  si  OrCstes  equum  circa  metam  flectentem  ita  retinuit, 
ut  subito  consisteret,  facile  fieri  potuit,  ut  rofa  metam  strin- 
geret.     Conferri  posse  mihi  videbantur  Aj.  vss.  846  sq.: 

"Hhe,    natQtpav  ttjv  i/urjv  brav  %&ova 
tdrjg ,  £tug%u)v  xqvg ovtoT ov  fjvlaV) 
ayyeiXov  axag  vas  i(.iaS- 
Diutius  tamen  mihi  de   hoc   loco    subdifficili  cogitanti 

postremo  optimum  videbatur,    librorum   scripturam  servare. 

Quamvis  enim  Scholiastae  interpretatio  rejicienda  sit,  neque 

ea ,  quae  de  veterum  ratione  vehendi  equosque  curribus  jun- 
gendi  cognita  habemus,  satis  dilucida  sint ,  ut  inde  certi 
aliquid  conjicere  liceat,  tamen  vulgaris  lectio  quodammodo 
potest  explicari  *).  Concedo  hoc  nostro  loco  de  gyro  dextro 
cogitare  non  posse;  licet  enim  nonnunquam  gyros  dextrorsum 
factos  esse  constet,  tamen  ne  hic  talem  gyrum  admittamus, 
vetant  vss.  720  sq. 

xelvog  <T  vn    avzrjv  eo%arrjv  OTr]Xrjv  £%iav 
€%Qi/LMTT    ael  ovQiyya,  Se^iov  t   avelg 
GeiQalov  'Ltitiov  eiQye  tov  nQogxelinevov**). 


*)  Quamquam  res  paullo    difficilior   videtur  ,    qnam    Meinekius  putat  in 

Analectis  Sophocl.  p.  261. 
**)  Plerique  interpretes  in  hoc  loco  explicando  secuti  sunt  sententiam 
Scholiastae, -qui  haec  adnotat :  %/Qi^nT  asi  [o  Iotl  nQoqtnt-XaL.?  tm 
xajU7iT*jQi  aei  njv  onrfv  tou  tqo-/ov.  —  oeiQaiov  'Innov]  tov  el-co  tov 
Luyou,  tov  Sftziov  '  TiQogxfLjL/svov  Sh  Tto  xaimTfjoi  aoiOTfQov-  Quae  in- 
terpretatio  omnino  recta  videtur.  Nam  iis ,  qui  curribus  certabant , 
id  potissimum  curandum  erat ,  ut  quam  brevissimo  «yro  flecterent, 
utque  axis  paene  columnam  contingeret.  Itaque  Orestes  dextrum 
gyrum  facturus  sinistris  equis  babenas  adstringere  debebat,  dextris 
vero  relaxare,  ut  eo  liberius  celerinsque  currerent.  Idem  apud  Ho- 
merum  Nestor  Antilochum  filium  curribus  certaturum  facere  jubet. 
cf    II.    '/',   320  sq.   et  334  sq. 

Nescio  qua  causa  ductus  Wolffius  rejecta  hac  simplicissima  in- 
terpretatione  locum  ita  fere  explicare  conatus  est :  Orestes  laevam 
rotam  quam  proxime  admovit  ad  currum  ejus  ,  qui  a  sinistra  parte 
vehebatur;  dextro  autem  equo  funali  habenas  remittens  ,  eum  qui 
a  dextra  vehebatur,  impediebat.  Quae  quidem  explicatio  proptcrea 
non  placet ,  quia  omnes,  qui  certabant,  quamvis  ex  Innatpsaet  uno 
ordine  procurrerent ,  mox  alterutrum  praevenire  studebant  et  rcvera 
praeveniebant. 

Deinde  vcro  Wolffii  sententiae  omnino  contraria  sunt  quae  le- 
guntur  vss.    734  sq. 

Deinde  videtur  hoc  loco  de  quadrigis  cogitandum  esse*). 
Equus,  qui  in  gyro  sinistro  proximus  metae  esse  debebat, 
erat  funalis  (oeioalog)  sinister.  Cum  igitur  Orestes  metam 
sinistrorsum  circumvecturus  erat,  debebat  equi  funalis  si- 
nistri  habenam  sinistram  adstringere,  donec  metam  pror- 
sus  circumvectus  erat.  Si  contra  sive  negligentia  sive  casu 
quodam  eam  citius  solvit,  itaque  quod  ex  vehendi  artis  le- 
gibus  facere  debebat,  non  fecit,  facillime  poterat  fieri,  ut 
equus  funalis  sinister  in  ipso  gyro  subito  dextrorsum  saliens 
equos  jugatos  impediret  eosque  subito  dextrorsum  urgeret. 
Sic  postrema  currus  pars  sinistrorsum  verti  poterat,  ita  ut 
rota  metam  illideret. 


qtavvs  cT  eo/aTog  juev,  voreqaq  t/wy  nwAovg, 

^OqeOTqg. 

Nara ,  si  Orestes  ultimus  erat,  neque  a  sinistra,  neque  a  dextra 
ejus  alius  vehi  poterat. 
*)  Hermannus ,  cum  nihil  in  tota  hac  narratione  sit,  quod  non  possit 
de  bigis  intelligi ,  vss.  720  sq.  autem  duo  tantum  equi  indicari 
videantur,  oHQalov  llnnov  interpretatur  „dextrum  jugalem."  Ipse 
tamen  mirum  esse  censet,  equo  jugali  tribui  epitheton,  quod  pro- 
prie  non  jugalem  notet.  At  haec  difficultas  ab  ipso  Hermanno  in 
locnm  illata  omnino  evanescit,  si  de  quadrigis ,  non  vero  de  bigis 
haec  omnia  intelligimus.  Quod  quominus  faciamus ,  vss.  720  sq., 
ubi  neque  de  bigis  neque  de  quadrigis  sermo  est ,  non  impedimur. 
Immo  temporis  ratio  postulat ,  ut  de  quadrigis  cogitemus.  Nam , 
ut  idem  Hermannus  recte  addit,  eo  tempore  ,  quo  haec  fabula 
scripta  est ,  nonnisi  quadrigarum  certamen  aut  in  ludis  Pythiis  aut 
in  Olympiis  usitatum  erat.  In  Olympiis  enim  bigae  demum  Olym- 
piade  93.  sunt  introductae  (Paus  V,  8,  3),  in  Pythiis  autem  Olym- 
piade  95.  (Paus.  X,  7,  3).  —  Caeterum  equos  jugales  praeter  fu- 
nales  commemorare  propterea  supersedere  potuit  poeta,  quia  equus 
funalis  prima   causa  casus  infelicis  crat. 

VIII. 

Electra,  Vs.   1007—1008. 

ov  yctQ  Sctvsiv  Bx&iotov,  dl£  oxctv  &ctvelv 
XQTj^ov  tig  eltct  (j,7]6h  xom    exv  XctSnv. 

Desperato  jam  omni,  quod  a  fratre  adhuc  exspecta- 
verat,  auxilio,  rem  aggredi  parat  Electra  maxime  temera- 
riam  atque  periculosam.  Vult  enim  ipsa  interfectores  Aga- 
memnonis  ulcisci,  et  sororem  sociam  atque  adjutricem  hujus 
consilii  sibi  adjungere.  Quamobrem  animo  illius  proponit 
et  miseriam  praesentis  vitae  conditionis  et  magnam  pros- 
peri  successus  fortunam  cum  summa  apud  posteros  fama 
atque  gloria.  Chrysothemis  autem  primum  temerarium  so- 
roris  consilium  improbat,  deinde  quaecunque  ad  illam  ab- 
sterrendam  valere  possunt,  profert:  „Nihil,"  inquit,  nobis 
profuerit,  nec  ulli  erit  adjumento,  gloriosam  adeptas  famam 
indigne  periisse.  Haud  enim  mori  tristissimum  est,  at  cum 
mori  quis  cupiens,  ne  hoc  quidem  valeat  assequi." 

Haec  verba  non  bene  cohaerere  neque  dilucidam  praebere 
sententiam  unusquisque  videt.  Nam  cum  Chrysothemis  dixe- 
rit,  Electrae  consilium  ad  ignominiosam  ducturum  esse  mor- 
tem ,  id  duobus  istis  versibus  demonstrare  non  potest.  Ne- 
que  loci  difficultas  tollitur  illa  Vita  Weinshemii  interpre- 
tatione,  cui  Erfurdtius,  Hermannus,  Wunderus  adstipulan- 
tur :  „Non  enim  mori  tristissimum  est ,  sed  si  quis  cupiens 
mori  ne  id  ipsum  quidem,  ut  moriatur,  consequi  potest." 
Nam  si  de  carcere  et  lentis  cruciatibus  haec  intelligenda 
sunt,  sensus  nimis  reconditus  e  verbis  extorquetur. 

Quapropter  Dindorfius,  Ahrensius,  Jahnius,  Nauckius 
duos  istos  versus  tanquam  spurios  damnarunt.  Qui  quidem 
rem  justo  faciliorem  sibi  fecisse  mihi  videntur,  quia  potius 
inquirendum  erat,  num  in  versiculis  lateret  vitium,  quo  sub- 
lato  melius  loco  nostro  convenirent. 

Aliam  rationem  locum  nostrum  molestis  istis  versiculis 
liberandi  excogitavit  Wolffius,  Censet  enim  eos  hoc  loco 
tollendos  et  post  vs.  822.  inserendos  esse.  Ejusmodi  ver- 
suum  translationes  in  codicibus  Sophocleis  nonnumquam  fac- 
tos  esse,  demonstrat  exemplo  sex  illorum  versuum  Oed.  Tyr. 
246 — 251  a  Ribbeckio  post  vs.  272.  collocatorum  *).  Sed  ne 
quid  de  eo  dicam,  tale  remedium  violentissimum  ense  neque 
ad  id  recurri  posse,  nisi  omnibus  aliis  modis ',"  exhaustis , 
nostri  versus  in  eum  locum ,  quo  Wolffius  eos  transponere 
vnlt,  minime  quadrant.  Loquitur  ibi  Electra  de  infelici  statu 
suo,  quo  inter  patris  interfectores  vivere  cogatur,  lamenta- 
tionemque  suain  pulcherrime  et  aptissime  hisce  concludit: 
US  %UQIS  /uw>  fy  XTctvr], 
Xvnri  d\  iccv  £w  '  tov  (3iov  d^  ovdsig  n6&oS> 


•)  Cf.  Nov.  Mus.  Rhen.   XIII,. p.   129  sq.   XVI,   p.   489  sq.   501   sq.  — 
Jahn.    Annal.    87,    p.    393.   —  Hac    in    re    in  universum  Ribbeckio 
assentior  ;   vereor  tamen,  ut  omnes  difficultates  amoverit.    Equidem, 
nisi  violentius  emendandi  crimen  timerem,  hanc  genuinam  esse  ora- 
tionis  illius  speciem  pro  certo  contenderem: 
Vss.  216     243. 
246—251. 
255-268. 
244-245. 

252  -254.  .  .      , 

269-275. 
Ita  quidem  sublata  omni  vel  sententiae  vel  dictionis  inconcinni- 
tate,  oratio  restituitur  si-quae  alia  Sophocb  digna. 
Sed  haec  nunc  nolo  accuratius  persequi. 

Haec  verba,  quibus  vehementissimum  dolorem  depin- 
git,  sine  dubio  debilitantur  ac  frigidiora  redduntur,  si  iis 
adjicis  duos  nostros  versus. 

Quae  cum  ita  sint,  quaerendum  erit,  num  quadain  ra- 
tione  lios  duos  versiculos  tales  restituere  valeamus ,  quales 
hoc  loco  bonam  praebeant  sententiam. 

.  Viam  nobis  monstrat  Scholiasta,  qui  adscripsit:  Xeinei 
%6  xalwg.  Quem  secutus  Brunckius  ad  &avelv  subaudien- 
dum  esse  putat  evxkewg.  Utrumque  recte  poetae  senten- 
tiam  intellexisse  equidem  eenseo.  Aut  evxlewg  aut  xalwg 
cxcidit  in  vs.  1008. 

Itaque  dubitanter  quidem,  sed  non  ^ine  aliqua  fiducia 
probandi,  sic  legendum  propono: 

ov  yaQ  &avelv  e%&LOTOv ,  akl    bzav  &aveiv 
XQifi^LOV  Tig  evxXewg,  /.iride  tovt    e%rj  lapeiv  *). 

Pro  eha  leni  profecto  mutatione  scripsi  evxXewg,  quod 
quin  per  synecphonesin  disyllabum  legatur  ,  quantum  equi- 
dem  scio ,  nihil  obstat  **).  Immo  ipsa  haec  synecphonesis 
sane  inusitata  fortasse  causa  fuit,  ut  librarius  quidam  ev- 
xXeuig  in  elta  mutaret,  praesertim  cum  paullo  supra  dvgxfawg 
trisyllabum  legendum  esset. 

Quae  mea  emendatio  si  placuerit,  omnia  concinne  pro- 
cedunt:  „Non  prodest,"  inquit  Ghrysothemis,  „nos  glprio- 
sam  adeptas  famam  indigne  ac  turpiter  (dvgxlewg)  mori. 
Non  enim  mori  tristissimum  est,  at  cum  honesta  morte  mori 


*)    Nisi  forte  malis  i 

ov   yd()  SavtZv  ex^torov,  aX£  orav  &av(Xi> 
XQtfittiv  y  aXcog  nj,  pijde  tovt    t%>j  Aaftelr, 
**.)    Cfr.  M&tth.  Gr.  gr.  §.  56. 


30 

quis  cupiens,  ne  id  quidem,  scilicet  ut  honeste  (evxlews) 
moriatur ,  valeat  assequi.  Mortem  ipsam  timeo ,  id  autem 
multo  magis  timeo,  ne  parum  digne  moriar."  Adverbium  ev- 
xkews  aptissime  respondet  praecedenti  dvgxXewg  eoque  ex- 
cusatur  et  iilustratur.  Neque  haec  ab  indole  Chrysothemi- 
dis  utpote  modestae  et  timidae  virginis  abhorrent.  Minime 
enim  dicit,  se  mortem  non  timere;  id  contendit  tantum- 
modo,  turpem  mortem   longe  tristiorem  rem  esse. 

IX. 

Oedipus  Coloneus,  vss.  1454—1455.*) 

Vulgaris  hujus  loci  scriptura  haec  est: 

oqcx,  OQa  %av%    aei  xqovoq,  inei  /uev  ereQa, 
%a  de  nao*  r/uaQ  av^cov  avco. 

Quamquam  Hermannus  Elementis  p.  284  haec  verba 
incorrupta  esse  ceuset  eorumque  miram  structuram  inde  ex- 
plicare  studet,  quod  oratio  tonitruum  fragore  exorto  abrum- 
pitur,  tamen  accuratius  inspicienti  in  propatulo  est,  loci 
hujus  sensum  ac  structuram  tot  laborare  difficultatibus ,  ut 
omnino  talis,  qualis  traditur,  ferri  nequeat.  Mirum  enim 
est,  ut  recte  monuit  Reisigius,  quod  interrupta  illa  altera 
planiora  sunt,  quam  priora,  quae  nullo  turbantur  casu.  Yerba 
accurate  explicari  non  possunt.  Desideratur  verbum  finitum, 
quod  pertineat  ad  v.  inel;  nam  inaudita  illa  Doederlini  ra- 
tione  ex  sequentibus  avt-tov  avcu  suppleri  prorsus  nequit. 
Accedit,  quod  Scholiastae  explicatio  in  vulgarem  lectionem 
minime  quadrat. 

Quapropter  merito  interpretes  plerique  locum  pro  cor- 
rupto  habuere  et  variis  conjecturis  sanare  conati  sunt.  Omnea 
recte  eo   consentiunt,    inei  rejiciendum  esse.     Proposuerunt 


*)   Quae  ante    hos  tres  antios    (in  Berl.    Zeitschr.  f.   Gj^mnas.   1862.  £>. 
744)  breviter  exposui,  placet  hic  copiosius  persequi. 

igitur  pro  enel  Canterus  ixet,  Reisigius  slat,  Dindorfius  aytov, 
Hartungus  otQetpw,  Memekius  iyeig.  Quae  conjecturae 
omnes  jure  nemini  nisi  auctoribus  ipsis  placuere ;  nam  in 
omnibus  desideratur  vocabulum  quod  v.  avto  opponatur. 
Quod  bene  sentiens  aliam  viam  ingressus  est  Schneidewinus, 
qui  pro  inei  /nev  scribit  bnto&ev.  At  hoc  aeque  improba- 
bile  videtur.  Oppositio  enim  inter  onto&ev  et  avto  non  satis 
liquet.  Totius  deinde  loci  ratio  flagitat,  ut  fiev  servetur. 
Participium  denique,  quod  ex  sequente  av^tov  subaudiri  vult 
Schneidewinus ,  ex  antecedente  quidem  participio  optime 
suppleretur,  ex  sequente  minus  facile. 

Alia  igitur  loco  nostro  medela  adhibeatur  necesse  est. 
Genuinae  scripturae  vestigia  servavit  Scholiastes ,  qui  haec 
habet:  eneidr)  qqcc  tavxf  6  ael  XQovog,  eteQa  (.tev  avi-tov 
a v  10,  % a  6 e  naQ*  rj(.taQ  a v &  t g  >: ') '  o  eoztv  elg  to  e/nnahv 
TQemov  ra  rfirj  av!;?]&evTa.  Quibus  paene  ad  verbuin  ver- 
sus  videntur  laudari.  Sensus  loci  e  Scholiastae  sententia 
hic  est:  „  Videt  haec  semper  tempus,  quod  alia  quidem 
tollit  supra,  alia  iterum  vertit  in  contrarium  i.  e.  infra." 
Bene  consideiandus  est  ordo ,  quo  his  verbis  duae  senten- 
tiae  partes  collocantur;  qui  differt  ab  eo,  quem  vulgata 
Jectio  praebet.  Libri  enim  illis  avt-tov  avto  secundam  par- 
tem  sententiae  assignant,  Scholiastes  priorem.  Procul  du- 
bio  vero  hic  eoclem  ordine  usus  est  quo  poeta  **).'  Unde, 
metri  ratione  habita,  locum  talem   restituo: 


.  *).  Suspicor  \\ic  y.  ttarcx)  excidisse. 
**)  Eundem  ordinem  adbibuerunt  :j 
Pindarus  01-  "l-2;'"6: 

TiolX  avtxi  .ia  S^av xdtw y.vXivSvbt^  eXnioef 
Aeschylus  Eu.m,- vs.   620: 

T-u   S*  aMa  navx    avw  re  ttai  aaxui    OTQtipxov. 

€Q$i  6q$  %clv%    ael  XQOvog,  avto  fitv  ttsQa 


t 

—  V       V       V  — 


avgtoVi  %a  oe  naQ*  rjiaQ  av&ig  xazto 

Ita  omnia  plana  sunt.  Habemus  pulcherrimam  oppo- 
sitionem  inter  avco  et  xdxco,  quae  cum  sententiae  ratione 
postulatur,  tum  ea  quam  nos  dedimus  collocatione  mirifice 
juvatur.  Ad  xdtio  participium  quoddam,  e.  c.  quod  Scho- 
liasta  dat,  iQsncov,  ex  priore  av^wv  supplendum  est,  quod 
et  ex  luniverso  Graecorum  scriptornm  usu  facillime  fieri 
potest,  |et  nostro  loco  eo  minus  offensionis  prae  se  fert,  quia 
oratio  subito  abrumpitur. 

Translatio  illorum  av^cov  dvco,  tum  iis  excusatur,  quae 
supra  exposui ,  tum  eo,  quod  Scholiastes  illa  %d  dh  nao^ 
rifiaQ  non  jungit  cum  v.  av^cov,  sed  cum  iis,  quae  explicat 
per  efe  to  sfmafov  (i.  e.  y.aTco)  TQsncov. 

X. 

Philoctetes,  Vs.   425. 

Neoptolemus ,  in  Lemno  insula  a  Philocteta  interro- 
gatus,  quomodo  se  habeat  Nestor,  haec  respondet: 

xetvog  ye  TtQaaoei  vvv  xay.iog,  enel  &avojv 
AvxiXoyjog  avrcp  qjQOvdog,  oaneQ  rjv  yovog. 

„Misera  nunc  quidem  ille  conditione  est,  ex  quo  morte 
ereptus  ei  est  Antilochus ,  qui  erat  filius." 

Hac  librorum  omnium  interpretumque  plurimorum 
lectione  vix  quidquam  frigidius.  futilius,  magis  inane  exco- 
gitari  posse  additamentumque  istud  boneQ  rtv  ybvog  mire 
languere  non  est  quod  demonstrem.  Quamquam  enim  Neo- 
ptolemus  putare  poterat,  Philoctetam  omnium  rerum,  quae 
in  exercitu  Graecorum  decem  annorum  spatio  gestae  essent, 
ignarum  esse,  tamen  nomen  filii  viri  dilectissimi  ab  eo  nes- 
ciri  vix  credere  potuit  *). 

Non  magis  probanda  est  diversa  lectio,  quae  jam  a  Scho- 
liasta  prolata  est.  Adnotat  enim  ille:  c8  /iev  yQ(acpovoi) 
/iiovog,  naQ  loTOQiav  opaoiv  '  el%e  yaQ  xal  alXovg  '  oll  de  yovog, 
t(p  7iou]Tfj  axolov&ovvxeg  keyovoi.  Lectio  /novog  revera  naQ 
loiOQiav  est.  Antilochum  enim  non  unicum  fuisse  Nestoris  filium 


*)  Omnino  idem  valere  senties  de  Sintenisii  coDJectura:  o  ona^tig  yovog. 

scimus  ex  Homeri  Odyss.  T,  413  sq.  d,  187,  eum  neque  solum 
cum  patre  Trojam  profectum  esse  ex  II.  I,  81;  J7,  317  sq. 

Minime  autem  haec  lectio  ea  ratione  excusari  potest, 
qua  in  Antig.  vs.  341.  Antigona  se  solam  e  regia  stirpe 
superstitem  esse  dicit.  Ibi  enim  consulto  poeta  Antigonam 
sic  loqui  jubet.  Nam,  ut  jam  monuit  Brunckius,  ea  vis 
est  magni  doloris,  ut  qui  eo  obruitur,  se  solum  respiciat, 
nec  quidquam  aliud  praeter  se  et  id,  quo  movetur  affectus, 
spectet.  Similem  ob  causam  apud  Euripidem  (Ipbig.  T.  vs. 
867)  Iphigenia  gaudio  et  metu  simul  perturbata  de  se  et 
Oreste  fratre  dicit  dvolv  toTv  fiovoiv  ^ATQsidaiv ,  cum  tamen 
vss.  548  et  882  Electra  ut  viva  memoretur.  Utrumque  lo- 
cum  cum  nostro  nihil  commune  habere  satis  liquet. 

Itaque  recte  judicat  Wunderus,  Sophoclem,  qui  hac 
in  re  ab  Homero  nullo  pacto  discedere  potuerit,  neque 
ootcsq  r\v  (.wvoq,  neque,  quod  alii  conjecerunt,  og  naQr)v 
fiovos  scribere  potuisse.  Ejusmodi  verba  fuisse  posita,  qui- 
bus  causa  significaretur ,  ob  quam  acerbior  esset  hujus  filii 
mors  Nestori. 

Quibus  adstipulati,  alii  legi  jubent  oqtcsq  rp>  yavoQ  vel 
OQ  nccQrjv  novoiQ  vel  co  l^aLQSV  /iwvip  vel  oq  naQrjv  [.iovco  vel 
oq  rcaQrjv  yovel  vel  oqtcsq  rv  j.d).cov  vel  oq  uaQrjv,  yovoQ  vel 
oqtcsq  rv  (.i6%ko$.  Violentiore  emendatione  versum  mutans 
Nauckius  proposuit: 

STCSt  yovoQ 

^vtIXoxoq  avTco  cpQOvSog  oi%STai  Oavcov. 

At  ista  omnia  aut  artificiosius  excogitata  videntur  aut 
causam  illam  doloris  parum  accurate  indicant.  Longe  veri- 
similiore  ratione  versum  ita  restitui  existimo: 

x sIvoq  ys  TCQaOGSi  vvv  xaxcoQ,  stcsl  yovoQ 
^AvTikoioQ  avTcT)  cpQovdoQ,    avt*   avTOv    O-avwv. 

„Misere  nimc  ille  agit,  postqi  0  003  052  090  7 

tus  est,  qui  pro  eo  diem  suj     dium  odT-~7~ 

Sententiae  nihil  accommodatius  inveniri  potest.  Anti- 
lochus  enim  Nestori  imprimis  carus  erat  (Hom.  Od.  T,  111) 
ejusque  mortem  ille  vehementissime  doluit,  quiafilius  patrem 
contra  Memnonem  strenue  defendens  pro  patre  mortuus 
erat(Hom.  Od.  z/,  188.  —  Pindar.  Pyth.  VI,  30). 

Unde  autem  orta  sit  corruptela,  luculentissime  apparet. 
Cum  enim  negligentia  librarii  cujusdam  vv.  yivog  et  davwv 
transposita  essent,   ut  duo  versiculi  sic  procurrerent: 

xelvog  ye  noaGaet,  xvv  xaxojg ,  enel  &avcjv 
slvjikoxog  avxv)  opoovdog,  av^  avtov  yovog  — 

nasutus  quidam  corrector  iila  aV  avtov,    quae,   transposi- 
tione  facta,  nexum  prorsus  perturbabant,  in  ogneq  fy  mutavit. 

